Der er mange årsager som almindeligvis ikke kræver behandling.
Infektioner i de øvre luftveje på grund af virus. Almentilstanden er ikke særlig påvirket, og der er sjældent feber. Hoste tyder på virus infektion.
Såkaldt svælgkatar er næsten altid forårsaget af virus. Man har oftest mest ondt i halsen om morgenen. Almentilstanden er god, og der er ofte lidt forhøjet temperatur.
Ved ”Kyssesyge” eller mononukleose, ses kraftigere hævelse af mandler og lymfeknuder på halsen.
Fåresyge er en virusinfektion i spytkirtler. Den er blevet sjælden efter indførelsen af børnevaccination. Men en del undlader vaccination, hvorfor den ses oftere og oftere igen. 2-3 uger efter smitten optræder der ofte let feber i nogle dage. Derefter mærker du ømhed på kind og smerter ved tygning. Der ses typisk hævelse og ømhed i ørespytkirtlerne. De optræder tit i starten kun på en side, men hævelsen ender som regel med at komme på begge sider.